CELEX: 62013CN0382
Language: fi
Date: 2013-07-04 00:00:00
Title: Asia C-382/13: Ennakkoratkaisupyyntö, jonka Centrale Raad van Beroep (Alankomaat) on esittänyt 4.7.2013 — C.E. Franzen ym. v. Raad van bestuur van de Sociale verzekeringsbank (Svb)

21.9.2013   
            
            
               FI
            
            
               Euroopan unionin virallinen lehti
            
            
               C 274/8
            
         Ennakkoratkaisupyyntö, jonka Centrale Raad van Beroep (Alankomaat) on esittänyt 4.7.2013 — C.E. Franzen ym. v. Raad van bestuur van de Sociale verzekeringsbank (Svb)
   (Asia C-382/13)
   2013/C 274/14
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Centrale Raad van Beroep
   
      Pääasian asianosaiset
   
   
      Valittajat: C.E. Franzen, H.D. Giesen ja F. van den Berg
   
      Vastapuoli: Raad van bestuur van de Sociale verzekeringsbank (Svb)
   
      Ennakkoratkaisukysymykset
   
   
               1a)
            
            
               Onko asetuksen (ETY) N:o 1408/71 (1) 13 artiklan 2 kohdan a alakohtaa tulkittava siten, että jäsenvaltion asukas, johon sovelletaan kyseistä asetusta ja joka tekee palkkatyötä enintään kahtena tai kolmena päivänä kuukaudessa tarvittaessa työhön kutsuttavan työntekijän työsopimuksen (oproepcontract) perusteella toisessa jäsenvaltiossa, on tällä perusteella työskentelyvaltion sosiaaliturvalainsäädännön alainen?
            
         
               1b)
            
            
               Jos kysymykseen 1a vastataan myöntävästi, sovelletaanko työskentelyvaltion sosiaaliturvalainsäädäntöä sekä työntekopäivinä että niinä päivinä, jolloin työtä ei tehdä, ja jos sovelletaan, kuinka kauan sitä sovelletaan tosiasiallisen työnteon päättymisen jälkeen?
            
         
               2)
            
            
               Onko asetuksen N:o 1408/71 13 artiklan 2 kohdan a alakohta, luettuna yhdessä 13 artiklan 1 kohdan kanssa, esteenä sille, että siirtotyöläinen, johon sovelletaan työskentelyvaltion sosiaaliturvalainsäädäntöä, katsotaan asuinvaltion kansallisen lainsäädännön nojalla yleisen vanhuuseläkelain (Algemene Ouderdomswet (AOW)) mukaan vakuutetuksi viimeksi mainitussa valtiossa?
            
         
               3a)
            
            
               Onko unionin oikeutta ja erityisesti työntekijöiden ja/tai unionin kansalaisten vapaata liikkuvuutta koskevia määräyksiä ja säännöksiä tulkittava siten, että ne ovat esteenä nyt käsiteltävien asioiden olosuhteissa AOW:n 6a §:n ja/tai yleisen lapsilisälain (Algemene Kinderbijslagwet (AKW)) 6a §:n kaltaisen kansallisen säännöksen soveltamiselle siten, että Alankomaissa asuva siirtotyöläinen suljetaan siellä AOW:n ja/tai AKW:n mukaisen vakuutuksen ulkopuolelle sillä perusteella, että häneen sovelletaan yksinomaan Saksan sosiaaliturvalainsäädäntöä, myös silloin, kun kyseinen työntekijä suljetaan Saksassa vähäistä työtä tekevänä työntekijänä (”geringfügig Beschäftigte”) vanhuuseläkevakuutuksen (”Altersrente”) ulkopuolelle eikä hänellä ole oikeutta lapsilisään (”Kindergeld”)?
            
         
               3b)
            
            
               Onko kysymykseen 3a annettavan vastauksen kannalta merkitystä sillä, että vapaaehtoisen AOW:n mukaisen vakuutuksen ottaminen oli mahdollista tai että Sociale verzekeringsbankilta (Svb) oli mahdollista vaatia asetuksen N:o 1408/71 17 artiklassa tarkoitetun sopimuksen tekemistä?
            
         
      (1)  Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annettu neuvoston asetus (ETY) N:o 1408/71 (EYVL L 149, s. 2).